Dragonfable

Dragon Fable on Artix Entertainmentin kehittämä ilmainen yksinpelattava selainroolipeli. Peli kehittyy jatkuvasti ja siihen lisätään säännöllisesti uutta sisältöä. Suuri osa pelin sisällöstä on saatavissa ainoastaan maksullisena. Maksaessaan palvelusta pelaaja saa Dragon Amuletin (”lohikäärmeamuletti”).

Dragonfable perustuu vuoropohjaiseen taistelemiseen. Vihollisten voittamisesta saa kokemuspisteitä, joita keräämällä hahmon ”taso” (level) nousee. Edetessään ylemmälle tasolle hahmo saa lisää elämä- ja magiapisteitä sekä viisi vapaasti käytettäviä kykypisteitä (stat point), jolla pelaaja voi kehittää hahmoaan paremmaksi taistelijaksi haluamallaan tavalla. Useimpien aseiden ja aseiden käyttämiseen vaaditaan tietty taso. Myöskään jotkin tarinan osat tai minipelit eivät ole avoinna tiettyä tasoa alemmille hahmoille.

Dragonfablen maailmassa on paljon huumoria ja lukuisia viittauksia populaarikulttuuriin.

Pelaaminen
Dragonfablessa on perusjuoni, joka alkaa heti kun pelaaja on luonut ensimmäisen hahmonsa. Juoni koostuu erillisistä tehtävistä (quest), jotka koostuvat lähinnä vihollisia vastaan taistelemisesta, ja joihin liittyvät pienet tarina-animaatiot kuljettavat juonta eteenpäin. Useimmat tehtävät liittyvät toisiinsa loogisesti ja muodostavat yhteydessä juonikokonaisuuden. Dragonfablen juonessa on sekä pitkiä että lyhyitä juonenosia, jotka liittyvät toisiinsa muodostaen monimutkaisemman kokonaisuuden. Juonen edetessä pelaajan hahmolle aukeaa uusia alueita tutkittavaksi. Useimmiten pelaaja voi päättää, missä tahdissa hän pelissä etenee, mutta etenkin hahmon kehityksen alkuvaiheissa on käytännössä pakko seurata juonta järjestyksessä. Juonipelin lisäksi Dragonfablessa on myös minipeli ”Aries Battlespire”, jossa voi taistella muiden pelaajien luomia hahmoja vastaan ja ansaita voitoilla kaksintaistelutasoja. Tällä tavoin on mahdollista saada tiettyjä esineitä ja aseita, joita ei muuten voi pelissä saada. Aries Battlespire ei kuitenkaan ole aidosti interaktiivinen pelaajien välillä, vaan se lähinnä luo pelivihollisen satunnaisen tai määrätyn pelaajahahmon ominaisuuksilla.

Elementit
Pelin 8 pääelementtiä ovat tuuli (Wind), valo (Light), pimeys (Darkness), jää (Ice), sähkö (Energy), tuli (Fire), vesi (Water) ja maa (Earth/Nature). Näille elementeille on omat avatarit, joista saadaan lisätietoa tarinaa edetessä. Niillä on myös omat Orbit, joista ensimmäinen päätarina koostuu. Pelissä on myös sivuelementtejä, kuten metalli (Metal), hyvyys (Good), pahuus (Evil), Ebil, tyhjyys (Void), pekoni (Bacon), joka kummasti on sitten yksi tärkein pelin päätarinan lopussa! Myös on hopea (Silver), ja myrkky (Poison).

Hahmot
Pelin alussa pelaaja voi valita kolmesta eri hahmotyypistä velhon (mage), soturin (warrior) tai roiston (rogue). Jokaisella hahmotyypillä on omat aseensa. Mikä tahansa hahmo voi kuitenkin käyttää minkä tyyppistä asetta tahansa. Hahmotyypille sopivat aseet ovat kuitenkin aina tehokkaimmat. Hahmolle voi myös saada lemmikin, joka auttaa taisteluissa hieman. Tarpeeksi pitkälle juonessa edettyään pelaaja saa lohikäärmeenpoikasen, jota voi käyttää lemmikin tavoin hahmon apuna mutta myös syöttämällä kouluttaa muita lemmikkejä paremmaksi taistelijaksi.

Kyvyt ja Hahmoluokat
Dragonfablessa hahmon kehitettävät kyvyt ovat:
Voima (strength); tehokkaammat lähitaisteluhyökkäykset
Ketteryys (dexterity); tehokkaammat heittoasehyökkäykset ja suurempi todennäköisyys väistää tai torjua vihollisen hyökkäys
Äly (intellect); tehokkaammat taikahyökkäykset
Kestävyys (endurance); enemmän elämäpisteitä. 1 END = 5 Health
Karisma (charisma); vaikuttaa lemmikin hyökkäyksen voimaan ja tarkkuuteen ja lyhentää sen vuoron kestoa (eli mahdollistaa useammat hyökkäysvuorot lemmikille)
Tuuri (luck); parantaa mahdollisuuksia menestyä kaikissa pelinä ”nopanheitoissa” — teoriassa muiden muassa nostaa hyökkäysten tehoa ja todennäköisyyttä saada tehokas ”kriittinen osuma” (critical hit) ja nostaa todennäköisyyttä väistää tai torjua vihollisen hyökkäykset
Viisaus (Wisdom) Nostaa taikapisteitä korkeammalle. 1 WIS = 10 Mana

Pelissä on aloitushahmoluokkien lisäksi muitakin hahmoluokkia, joiden eritysominaisuuksia, taitoja ja haarniskoja voi kehittää. Useimpiin erityishahmoluokkiin vaaditaan jonkin tehtävän suorittaminen.

Maksullinen sisältö, Dragon Amulet
Dragonfablen maksullisen sisällön saa käyttöönsä ostamalla internetin kautta Dragon Amuletin joko yhdelle hahmolle (noin 20 euroa) tai kaikille hallitsemilleen, myös tuleville hahmoille (noin 30 euroa). Pelin normaalin valuutan lisäksi siinä on käytössä myös erillinen, maksullinen valuutta (Dragon Coins), joilla voi ostaa erityiskaupasta tavallista voimakkaampia aseita, varusteita ja lemmikkejä.

Dragon Amuletin omistavan hahmon lohikäärmeenpoikanen aikuistuu, ja sitä voi käyttää muiden lemmikkien tai apuna taistelussa. Aikuisen lohikäärmeen ulkonäköä ja nimeä voi muokata.

Aiheesta muualla 
 Kotisivut
 DragonFable (Forum) Wiki
 Foorumit

Tietokoneroolipelit
Ilmaispelit